62018TJ0218_INF
A Törvényszék (kilencedik tanács) 2021. május 19‑i ítélete – Deutsche Lufthansa kontra Bizottság
(T‑218/18. sz. ügy)
„Állami támogatások – Légi közlekedési ágazat – A Frankfurt‑Hahn repülőtérnek Németország által nyújtott működési támogatás – Kifogást nem emelő határozat – Megsemmisítés iránti kereset – Érdekelt fél minőség – Az eljárási jogok védelme – Elfogadhatóság – A légi közlekedési támogatásokról szóló iránymutatás – A támogatás belső piaccal való összeegyeztethetőségével kapcsolatos kétségek – Az (EU) 2015/1589 rendelet 4. cikkének (4) bekezdése – Komoly nehézségek”
1.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Az állami támogatás belső piaccal való összeegyeztethetőségét hivatalos vizsgálati eljárás megindítása nélkül megállapító bizottsági határozat – Az EUMSZ 108. cikk (2) bekezdése értelmében vett érintett felek keresete – Az érintettek eljárási jogainak védelme iránti kereset – Elfogadhatóság
(EUMSZ 108. cikk, (2) bekezdés és EUMSZ 263. cikk, negyedik bekezdés; 2015/1589 tanácsi rendelet, 1. cikk, h) pont)
(lásd: 32–64. pont)
2.
Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése
(A Bíróság alapokmánya, 21. cikk, (1) bekezdés és 53. cikk, (1) bekezdés; a Törvényszék eljárási szabályzata, 76. cikk, d) pont)
(lásd: 68–71. pont)
3.
Megsemmisítés iránti kereset – Természetes vagy jogi személyek – Az eljáráshoz fűződő érdek – Az állami támogatás belső piaccal való összeegyeztethetőségét hivatalos vizsgálati eljárás megindítása nélkül megállapító bizottsági határozat – Más eljárás tárgyát képező más támogatások létezésére hivatkozó érdekelt fél – Visszaélésszerű jelleg – Hiány – Elfogadhatóság
(lásd: 72–74. pont)
4.
Bírósági eljárás – Bizonyítékok benyújtása – Határidő – A bizonyítékok késedelmes benyújtása – Feltételek
(A Törvényszék eljárási szabályzata, 85. cikk, (1) és (3) bekezdés)
(lásd: 77–98. pont)
5.
Államok által nyújtott támogatások – Tervezett támogatások – A Bizottság által végzett vizsgálat – Előzetes szakasz és kontradiktórius szakasz – A támogatás belső piaccal való összeegyeztethetősége – Értékelési nehézségek – A kontradiktórius eljárás megindítására vonatkozó bizottsági kötelezettség – Komoly nehézségek – Fogalom – Objektív jelleg – Bizonyítási teher – Az ilyen nehézségek fennállásának igazolását lehetővé tevő körülmények – A Bizottság által folytatott vizsgálat nem megfelelő vagy hiányos jellege
(EUMSZ 108. cikk, (2) és (3) bekezdés; 2015/1589 tanácsi rendelet, 4. cikk)
(lásd: 100–110., 126., 140., 141., 148., 149., 162., 179., 196., 197., 203., 204., 211., 216., 219. pont)
6.
Államok által nyújtott támogatások – Tilalom – Eltérések – A Bizottság mérlegelési jogköre – Olyan iránymutatás elfogadása ez utóbbi által, amely meghatározza a támogatások belső piaccal való összeegyeztethetőségével kapcsolatos vizsgálat kereteit – Következmények – Mérlegelési jogkörének önkéntes korlátozása
(EUMSZ 107. cikk, (3) bekezdés; 2014/C 99/03 bizottsági közlemény)
(lásd: 184., 185. pont)
7.
Államok által nyújtott támogatások – Tilalom – Eltérések – A belső piaccal összeegyeztethetőnek tekinthető támogatások – Repülőtérnek nyújtott működési támogatás – A közérdekű cél fennállásának elemzése – A kedvezményezett repülőtér vonzáskörzete meghatározásának szükségessége – Fogalom – Értékelési szempontok – Az összes releváns tényező figyelembevételének hiánya
(EUMSZ 107. cikk, (3) bekezdés; 2014/C 99/03 bizottsági közlemény)
(lásd: 186–195. pont)
Tárgy
A Frankfurt‑Hahn repülőtérnek nyújtott működési támogatással kapcsolatban Németország által végrehajtott SA.47969 (2017/N) állami támogatásról szóló, 2017. július 31‑i C(2017) 5289 final bizottsági határozat megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a Frankfurt‑Hahn repülőtérnek nyújtott működési támogatással kapcsolatban Németország által végrehajtott SA.47969 (2017/N) állami támogatásról szóló, 2017. július 31‑i C(2017) 5289 final bizottsági határozatot megsemmisíti.
2)
Az Európai Bizottság saját költségein felül viseli a Deutsche Lufthansa AG részéről felmerült költségeket.
3)
A Németországi Szövetségi Köztársaság és a Land Rheinland‑Pfalz (Rajna‑vidék‑Pfalz szövetségi tartomány, Németország) maga viseli saját költségeit.